**Madeleine McCannin tapaus** on 3. toukokuuta 2007 tapahtunut, paljon maailmanlaajuista mediahuomiota saanut epäilty kidnappaus ja murha. Englantilainen kolmevuotias Madeleine McCann katosi ollessaan vanhempiensa, vanhempien ystävien sekä heidän lapsiensa kanssa lomalla Praia da Luzissa Algarvessa, Portugalissa. Madeleine ja hänen kaksi kaksivuotiasta sisarustaan oli jätetty vartioimattomina perheen lomahuoneistoon. Kun vanhemmat palasivat läheisestä ravintolasta, Madeleine oli heidän mukaansa kadonnut. Laajoista etsinnöistä huolimatta Madeleinea ei ole löydetty. Portugalin poliisi pitää löydettyjen verijälkien perusteella mahdollisena, että Madeleine murhattiin katoamisyönään. Tapaus johti myös laajoihin julkisuuskampanjoihin ja julkisuuden henkilöiden vetoomuksiin tytön löytymisen puolesta.

Madeleine McCann
----------------

Madeleine Beth McCann (s. 12. toukokuuta 2003 Leicestershire, Englanti) oli katoamishetkellä lähes nelivuotias englantilainen pikkutyttö, yleislääkäri Kate ja sydänlääkäri Gerry McCannin kolmesta lapsesta vanhin. Madeleinella on kaksossisarukset Sean ja Amelie. Perhe asuu Rothleyssä, Englannissa. Madeleinen tunnistaa muun muassa hänen oikeassa silmässään olevasta koloboomasta, mustasta raidasta, joka kulkee hänen silmänsä poikki.

Katoaminen
----------

Kun Madeleine katosi hieman ennen neljävuotissyntymäpäiväänsä, hänen vanhempansa olivat nauttimassa ystäviensä kanssa illallista alle sadan metrin päässä olevassa ravintolassa. Tyttö oli kahden sisaruksensa Seanin ja Amelien kanssa hotellihuoneessa nukkumassa. Vanhemmat kävivät vuorotellen katsomassa heitä puolen tunnin välein. Matt (Katen ja Gerryn ystävä) kävi noin kello 21.00 (WEST) tarkistamassa lapset. He olivat kaikki kunnossa. Kun vanhemmat palasivat noin kello 21.45 (WEST), Madeleine oli kadonnut, ja huoneen ovi ja ikkuna olivat auki. Tapauksesta ilmoitettiin poliisille, ja hotellin henkilökunta ja vieraat etsivät Madeleinea kello 4.30:een (WEST) asti samalla kun katoamisesta ilmoitettiin Espanjan rajavartiostolle sekä Portugalin ja Espanjan lentokenttien poliiseille.

### Aikajana toukokuun 3. päivälle 2007

* 21.00: Matt (Katen ja Gerryn ystävä) kävi tarkistamassa, että lapset ovat kunnossa.*lähde?*
* 21.45: Kate McCann huomasi Madeleinen kadonneen.
* 22.00: Katoamisesta ilmoitettiin poliisille.
* 22.10: Poliisi saapui.
* 22.30: Poliisi aloitti etsinnän.
* 04.30: Alkuetsinnät lopetettiin.

Tutkimus
--------

### Alkuvaiheet

Portugalin poliisi *Polícia Judiciária* (PJ) kertoi 6. toukokuuta, että heillä on epäilty, ja että he uskovat Madeleinen olevan elossa jossain lähistöllä. Poliisi tutki vähän yli 9000-henkisen kylän etsintäkoirilla, mutta 8. toukokuuta, viisi päivää katoamisen jälkeen, *Polícia Judiciária* ilmoitti olevansa epävarma siitä, onko Madeleine elossa.

9. toukokuuta Interpol lähetti tapahtuneesta ilmoituksen jäsenmaidensa poliiseille. Portugalin media ilmoitti, että PJ aikoo tutkia kahta eri vaihtoehtoa: kansainvälisen pedofiiliverkon suorittamaa kaappausta ja laitonta adoptioverkkoa.

Britanniasta lähetettiin asiantuntijoita avustamaan Portugalin poliisia, ja Leicestershiren poliisi lähetti perheen yhteistoimintaa tukevia henkilöitä auttamaan McCannin perhettä.

11. toukokuuta epäillyn paikallinen etsintä lopetettiin, koska se ei ollut tuottanut tulosta. 13. toukokuuta Portugalin poliisi myönsi ensimmäistä kertaa, ettei epäiltyjä ole, eikä heillä ollut muuta tutkittavaa kuin lomaa viettäneiden ottamat valokuvat. Tapauksesta kuultiin oikeudessa 14. toukokuuta.

25. toukokuuta Portugalin poliisi tiedotti silminnäkijän nähneen sieppauksen aikoihin miehen kantavan hotellista pois päin huopakääröä, josta näkyi pienen lapsen jalat.

13. kesäkuuta hollantilainen *De Telegraaf*-sanomalehti kertoi saaneensa nimettömän kirjeen, jonka mukaan Madeleine olisi haudattu 15 kilometrin päähän katoamispaikastaan. Lehti luovutti kirjeen poliisille ja poliisi tutki asian. Ruumista ei löydetty, ja johtolanka hylättiin.

### Murhaepäilyt

Tunnetuin epäilty oli 33-vuotias brittiläinen liikemies Robert Murat, joka asui noin 100 metrin päässä perheen asunnosta toukokuussa. Brittilehdistö julkisti Muratin nimen ja profiilin, mutta Portugalin poliisi vapautti hänet todisteiden puutteessa. Toinen tunnettu epäilty oli 64-vuotias brittiläinen pedofiili Raymond Hewlett. Hewlettin uskottiin asuneen lähellä, vain tunnin ajomatkan päässä, lähellä perheen asuntoa. Hewlettilla on pitkä tuomiohistoria nuoriin tyttöihin kohdistuneista seksuaalisista hyväksikäyttö rikoksista. Hewlett on ollut vangittuna useita kertoja viimeisten 30 vuoden aikana. Sekä Englannin että Irlannin poliisit ovat etsintäkuuluttaneet hänet. Kesäkuun 2020 alussa viranomaiset kertoivat, että katoamisesta epäillään 43-vuotiasta saksalaista Christian Brückneria. Brückner uskotaan olleen lähellä paikkaa, missä Madeleine nähtiin viimeksi. Brückner nimettiin huhtikuussa 2022 virallisesti epäillyksi. Hänet on tuomittu aiemmin raiskauksista Saksassa ja hän on saanut vankilatuomion. Virallisena epäiltynä hänet voidaan nyt tuoda kuulusteltavaksi Portugaliin.

Vanhempien toiminta
-------------------

Madeleinen vanhemmat perustivat rahaston, johon kerättiin huomattavia summia rahaa Internetin välityksellä etsintöjen ja julkisuuskampanjoinnin jatkamiseksi.

Vanhemmat kävivät myös pyhiinvaellusmatkalla Fátimassa Portugalissa rukoilemassa ihmettä ja tapasivat paavi Benedictus XVI:n.

### Kritiikki

Madeleinen vanhempia on syytetty mediassa välinpitämättömyydestä lastaan kohtaan, koska he jättivät lapset ilman lapsenvahtia hotellille lähtiessään itse illanviettoon. Heitä on myös syytetty sieppauksen lavastamisesta julkisuuden tai rahallisen hyödyn toivossa.

Yleisövihjeitä
--------------

Madeleine McCannista saatiin useita yleisövihjeitä. Espanjassa asuva norjalainen Mari Olli, 45, kertoi nähneensä Madeleinen 9. toukokuuta 2007 Marokossa bensa-asemalla Marrakechin lähellä. Ollin mukaan vaaleahiuksisella tytöllä oli yllään sininen pyjama ja tytön seurassa oli tummahiuksinen mies. Marokossa on tehty kolme havaintoa Madeleineksi epäillystä lapsesta. 26. syyskuuta 2007 *Ilta-Sanomat* julkaisi Marokossa otetun valokuvan Madeleineksi väitetystä henkilöstä, mutta myöhemmin paljastui, että kuvattu lapsi on paikallisen maanviljelijän tytär.

Maltalla Madeleineksi epäiltyjä lapsia on nähty viisi kertaa, Belgiassa kaksi kertaa ja yhden kerran Intiassa sekä Espanjassa.

Vihjeissä oli mukana myös *De Telegraafin* saama nimetön kirje Madeleinen hautapaikasta. Vastaavanlainen kirje oli ilmestynyt Belgiaa kuohuttaneen Nathalie Mahy – Stacy Lemmens -murhatapauksen yhteydessä, joten viranomaiset suhtautuivat asiaan vakavasti. Eräs italialainen mies puolestaan yritti kiristää vanhemmilta rahaa tiedoista tytöstä. 6. heinäkuuta 2012 omia tutkimuksiaan maatutkalla tehnyt eteläafrikkalainen Stephen Birch väitti, että lähellä katoamispaikkaa on maassa ontelo, jossa saattoi olla ihmisen ruumiin jäännöksiä. Birch kertoi ostaneensa itse 40 000 puntaa maksaneen laitteen ja opetelleensa sen käyttöä. Hän kertoi seuranneensa erittäin suurella mielenkiinnolla Madeleinen katoamisen tutkimuksia.

Lieveilmiöitä
-------------

Katoamistapausta on yritetty hyödyntää huijausyrityksissä: huijarit ovat perustaneet "Maddien etsintään" rahaa kerääviä www-sivustoja.

Palkkiot
--------

Madeleine McCannin löytymisestä luvatut palkkiot ovat yhteensä yli 2,6 miljoonaa Englannin puntaa. Palkkiot ovat

* 1 500 000 puntaa (2 200 000 euroa), joista 250 000 puntaa on *News of the Worldin* ja 250 000 puntaa Top Shopin omistajan Sir Philip Greenin myöntämiä. Muita myöntäjiä ovat Sir Richard Branson, kirjailija J. K. Rowling ja Everton FC:n omistaja Bill Kenwright. West Hamin puheenjohtaja Eggert Magnusson aikoo myös myöntää palkkion.
* 1 000 000 puntaa (1 470 000 euroa): Brittiläinen liikemies Stephen Winyard.
* 100 000 puntaa (147 000 euroa): Kate McCannin työtoveri.
* 10 000 puntaa (14 700 euroa): *The Sun* -sanomalehti.
* 15 000 euroa (10 200 puntaa): Portugalilainen sanomalehti *Record*.

Kirjallisuutta
--------------

* McCann, Kate: *Madeleine: Kuka vei tyttäremme?*. (Madeleine: Our Daughter's Disappearance and the Continuing Search for Her, 2011.) Suomennos: Eija Tervonen. Helsinki: Otava, 2012. ISBN 978-951-1-26246-6.

Lähteet
-------

1. 1 2  BBC Holiday girl abducted, police say  5. toukokuuta 2007. BBC. Viitattu 1. elokuuta 2007. (englanniksi)
2. ↑  Henrique Almeida: Parents believe missing British girl alive *Reuters*.  7. elokuuta 2007. Reuters. Viitattu 7. lokakuuta 2010. (englanniksi)
3. ↑  No end to Madeleine family agony *BBC News*.  13. toukokuuta 2007. BBC. Viitattu 7. lokakuuta 2010. (englanniksi)
4. 1 2  Toddler 'abducted' during holiday *BBC News*.  4. toukokuuta 2007. BBC. Viitattu 7. lokakuuta 2010.
5. 1 2  £100,000 Reward For Madeleine's Return *Sky News*.  10. toukokuuta 2007. BskyB. Viitattu 7. lokakuuta 2010. (englanniksi)
6. ↑  Police 'unsure' Madeleine alive *BBC News*.  8. toukokuuta 2007. BBC. Viitattu 7. lokakuuta 2010. (englanniksi)
7. ↑  MCCANN, MADELEINE BETH  21. huhtikuuta 2010. Interpol.  Arkistoitu 11.8.2007. Viitattu 7. lokakuuta 2010. (englanniksi)
8. ↑  José Manuel Oliveira ja Paula Martinheira: Judiciária suspeita de "crime grave" contra Madeleine *Diário de Notícias*.  9. toukokuuta 2007. Diário de Notícias. Viitattu 7. lokakuuta 2010. (englanniksi)
9. ↑  Rapto pode ser obra de rede pedófila ou de adopção ilegal *Diário dos Açores*.  9. toukokuuta 2007. Empresa do Diário dos Açores.  Arkistoitu 16.9.2007. Viitattu 7. lokakuuta 2010. (portugaliksi)
10. ↑  Madeleine's parents 'had left her alone before during their holiday' *London Evening Standard*.  9. toukokuuta 2007. ES London Limited. Viitattu 7. lokakuuta 2010. (englanniksi)
11. ↑  David Brown: Detectives in search for Madeleine admit they have no suspect *The Sunday Times*.  14. toukokuuta 2007. Times Newspapers Ltd. Viitattu 7. lokakuuta 2010. (englanniksi)
12. ↑  Poliisilla uusi epäilty Madeleinen sieppaajaksi *Ilta Sanomat*.  Arkistoitu 11.3.2016. Viitattu 16.6.2020.
13. ↑  Madeleine searches find nothing *BBC News*.  15. kesäkuuta 2007. BBC. Viitattu 7. lokakuuta 2010. (englanniksi)
14. ↑  Profile: Robert Murat, suspect in Madeleine case *The Sunday Times*.  15. toukokuuta 2007. Times Newspapers Ltd. Viitattu 7. lokakuuta 2010. (englanniksi)
15. ↑  Madeleine Police Will Not Arrest Murat *Sky News*.  15. toukokuuta 2010. BskyB. Viitattu 7. lokakuuta 2010. (englanniksi)
16. ↑  Pedophile suspect in Maddie McCann case dies *NewsComAu*.  10.4.2010.  Arkistoitu 14.8.2015. Viitattu 8.7.2015.
17. ↑  Brittimedia: Madeleine McCannin kuolemasta viimein todisteita – vanhemmille musertava kirje syyttäjältä MTV Uutiset. Viitattu 16.6.2020.
18. ↑  Madeleine McCann: New evidence 'significant' - Portuguese police *BBC News*. Viitattu 16.6.2020. (englanniksi)
19. ↑  Madeleine McCannin katoamismysteerissä suurin käänne sitten vuoden 2007 *www.iltalehti.fi*. Viitattu 22.4.2022.
20. 1 2  Huijarit rahastavat Madeleinen katoamisella *HS.fi uutiset*.  20. toukokuuta 2007. Helsingin Sanomat.  Arkistoitu 16.7.2007. Viitattu 2. elokuuta 2007.
21. ↑  Richard Edwards ja Fiona Govan: McCanns take pilgrimage to pray for Maddy *Telegraph.co.uk*.  23. toukokuuta 2007. Telegraph Media Group Limited. Viitattu 7. lokakuuta 2010. (englanniksi)
22. ↑  Pope meets parents of Madeleine *BBC News*.  30. toukokuuta 2007. BBC. Viitattu 7. lokakuuta 2010. (englanniksi)
23. ↑
24. ↑
25. ↑  Sjur Øverås Knudsen: Følger ikke norsk Madeleine-tips *www.nrk.no*.  12. kesäkuuta 2007. Oslo:  NRK. Viitattu 1. elokuuta 2007. (norjaksi)
26. ↑  Ashraf al-Khadra, Morten Ø. Karlsen: - Her så jeg Madeleine *www.nettavisen.no*.  8. kesäkuuta 2008. Nettavisen.no. Viitattu 1. elokuuta 2007. (norjaksi)
27. ↑  Jo kolmas havainto Maddystä Marokossa? *Ilta-Sanomat*.  25. syyskuuta 2007.  Arkistoitu 6.10.2007. Viitattu 7. lokakuuta 2010.
28. ↑  Onko hän Maddy? *Ilta-Sanomat*.  26. syyskuuta 2007.  Arkistoitu 11.10.2007. Viitattu 7. lokakuuta 2010.
29. ↑  Kuvan lapsi onkin marokkolaisen maanviljelijän tytär *Ilta-Sanomat*.  26. syyskuuta 2007.  Arkistoitu 11.10.2007. Viitattu 7. lokakuuta 2010.
30. ↑  Richard Edwards ja Fiona Govan: Five Madeleine McCann 'sightings' in Malta *Telegraph.co.uk*.  21. kesäkuuta 2007. Telegraph Media Group Limited. Viitattu 7. lokakuuta 2010. (englanniksi)
31. ↑  Martin Fricker: Madeleine 'seen' in Belgium *Mirror.co.uk News*.  3. elokuuta 2007. Viitattu 7. lokakuuta 2010. (englanniksi)[vanhentunut linkki]
32. ↑  Maddyn katoaminen yhä mysteeri – Viimeisin vihje saatiin heinäkuussa *MTV Uutiset*.  Arkistoitu 11.3.2016. Viitattu 16.6.2020.
33. ↑  Uusi Madeleine McCann-havainto: Poliisit tutkivat *Ilta-Sanomat*.  8. toukokuuta 2012. Viitattu 8. toukokuuta 2012. [vanhentunut linkki]
34. ↑  Man suspected of trying to extort Madeleine McCann's parents jailed *International Herald Tribune*. IHT. Viitattu 2. elokuuta 2007. (englanniksi)
35. ↑
36. ↑  Yllätysvihje: Poliisi tutkii Madeleine McCannin mahdollista hautaa *Ilta Sanomat*.  Arkistoitu 11.3.2016. Viitattu 16.6.2020.
37. ↑  Brittipoliisi sai vihjeen: Madeleinen hauta ehkä löydetty *MTV Uutiset*.  Arkistoitu 11.3.2016. Viitattu 16.6.2020.
38. ↑  Madeleine reward rises to £2.5m *BBC News*.  12. toukokuuta 2007. BBC. Viitattu 7. lokakuuta 2010. (englanniksi)
39. ↑  Harry Potter Author Adds To Reward *Sky News*.  13. toukokuuta 2007. BskyB. Viitattu 7. lokakuuta 2010. (englanniksi)
40. ↑  £1m reward over missing Madeleine *BBC News*.  11. toukokuuta 2007. BBC. Viitattu 7. lokakuuta 2010. (englanniksi)
41. ↑  £1m reward in hunt for Maddie *Metro*.  Arkistoitu 10.3.2016. Viitattu 16.6.2020. (englanniksi)
42. ↑  Vince Soodin: Where's our Maddie? *The Sun*.  4. toukokuuta 2007. News Group Newspapers Ltd. Viitattu 7. toukokuuta 2010. (englanniksi)
43. ↑  Record oferece 15.000 euros *Jornal Record*.  12. toukokuuta 2007. Cofina Media - Grupo Cofina.  Arkistoitu 25.2.2008. Viitattu 7. toukokuuta 2010. (portugaliksi)

Aiheesta muualla
----------------

* Madeleine McCannin etsimiseen keskittyvä, hänen vanhempiensa tukiryhmän perustama www-sivusto (englanniksi)
* Helsingin Sanomien uutisarkistoa aiheesta
* Iltasanomien uutisia aiheesta (Arkistoitu – Internet Archive)